Noorteseire

Noorteseire süsteemi eesmärgiks on pakkuda ühiskonnale järjepidevalt värsket informatsiooni noortega seotud valdkondade kohta. 
Noorte parem tundmine on noortepoliitika ja noorsootöö üks alustaladest, mis mõjutab oluliselt otsuste tegemise mehhanismi. Noorteseire projekt on loodud teadmuspõhise noortepoliitika juurutamise eesmärgil ja keskendub noortele vanuses 7 kuni 26 eluaastat.

Noorteseiret korraldab Haridus- ja Teadusministeeriumi hallatav riiklik noorsootöö asutus Eesti Noorsootöö Keskus.

Noorteseire ülesehitus

Noorteseire koosneb üksteisega seotud erinevatest komponentidest, milleks on:
 noorte eluolu olulisemaid aspekte kajastavad indikaatorid, mida järjepidevalt kogutakse ja uuendatakse;
 noorte eluolu puudutavad uuringud ja analüüsid (noorteseire aastaraamatute ja poliitikaülevaadete väljaandmine, küsitlustel põhinevad originaaluuringud;
 noorte eluolu puudutavate uuringute andmebaas; 
 noortepoliitika arengu-uuringud.

Noorteseire ajalugu

Noorteseire esmane tegevus sai alguse 2008. aastal, mille tulemusel ilmus esimene aastaraamat. Laialdasem noorte eluolu seiresüsteemi väljatöötamine ja rakendamine sai alguse 2010 (kuni 2014), kui varem Eesti Noorsoo Instituudi poolt alustatud töö võttis Eesti Noorsootöö Keskuse tellimusel üle  Poliitikauuringute Keskus Praxis. Edasist tööd on korraldanud Eesti Noorsootöö Keskus koos erinevate koostööpartneritega.

Noorteseire tegevust on toetatud riigieelarvest ja Euroopa Sotsiaalfondi vahenditest.

Noorteseire aastaraamatute eesmärk ja teemad

Noorteseire aastaraamat kajastab aasta lõikes noorte eluolus toimunud olulisemaid muutusi ja loob aluse teadmuspõhiseks poliitikakujunduseks konkreetsetes noorte eluolu puudutavates valdkondades.
Aastaraamat ilmub korra aastas.

Aastaraamat koosneb kahest olulisest osast:
 analüütiline ülevaade Eesti noorte eluolus toimunud muutustest viimase aasta jooksul;
 "aasta teema" ehk ühe olulise noortega seonduva teema süvaanalüüs.

Aastaraamatute teemad on olnud järgmised:
 Eesti noorte profiil (2009); 
 noored ja tööturg (2010),;
 noored ja noorsootöö (2011); 
 noored ja sotsiaalne kaasatus (2012); 
 noorsootöö tulemuslikkuse hindamine (2013);
 erivajadustega noored (2014/2015);
 mitte- ja informaalne õppimine (2016).

Noorteseire poliitikaülevaadete eesmärk ja teemad

Kvartaalsed poliitikaülevaated ilmusid kolm korda aastas perioodil 2010-2013. Poliitikaülevaadetes anti ülevaade valitud teema lõikes võimalikest probleemidest ja nende tekkepõhjustest, toodi välja valdkondlikud seosed, teemaga seotud rahvusvahelised kogemused või näited ning pakuti välja võimalikud alternatiivsed lahendusvariandid.

Poliitikaülevaadete teemad on olnud järgmised:
 noorteseire Eestis (1/2010);
 noorsootöötajate ootused (2/2011);
 Eesti noorte osalemine noorsootöös (3/2012);
 noored ja sotsiaalne kaasatus (4/2012);
 NEET- noored, kellega keegi ei arvesta ja kes kuskil ei käi (5/2013);
 noorsootöö tulemuslikkuse hindamine (6/2013).

Noorteseire andmebaas

Noorteseire andmebaas sisaldab infot uurimistöödest, analüüsidest ja ülevaadetest Eestis, samuti viiteid nii ministeeriumide tellimusel valminud uuringutele kui ka üliõpilaste magistri- ja doktoritöödele. Noorteseire andmebaasi koostajaid saab ka ise temaatilistest uuringutest teatada.

Välislingid

Temaatilised kodulehed
 Noorteseire koduleht
 Praxis Noorteseire koduleht
 Eesti Noorsootöö Keskuse koduleht
 Euroopa noortepoliitikate koduleht YouthWiki
 Soome Noortebaromeeter

Noorteseire aastaraamatute loetelu
 Noorteseire aastaraamat 2016: Mitte- ja informaalne õppimine
 Noorteseire aastaraamat 2014/2015: Erivajadustega noored
 Noorteseire aastaraamat 2013: Noorsootöö tulemuslikkuse hindamine 
 Noorteseire aastaraamat 2012: Noored ja sotsiaalne kaasatus 
 Noorteseire aastaraamat 2011: Noored ja noorsootöö
 Noorteseire aastaraamat 2010: Noored ja tööturg
 Noorteseire aastaraamat 2009: Noortemonitor

Noorteseire poliitikaülevaadete loetelu
 Poliitikaülevaade 6/2013: Noorsootöö tulemuslikkuse hindamine
 Poliitikaülevaade 5/2013: NEET – noored, kellega keegi ei arvesta ja kes kuskil ei käi
 Poliitikaülevaade 4/2012: Noored ja sotsiaalne kaasatus
 Poliitikaülevaade 3/2012: Eesti noorte osalemine noorsootöös
	Poliitikaülevaade 2/2011: Noorsootöötajate ootused
	Poliitikaülevaade 1/2010: Noorteseire Eestis

Temaatilised seotud dokumendid
 Noorsootöö seadus
 Noortevaldkonna arengukava 2014-2020
 Noortevaldkonna programm 2018-2021

Noorsootöö
Haridus- ja Teadusministeerium
Euroopa Liit